b"\n_START_ARTICLE_\nEl Tur\xc3\xb3 dels Trolls\n_START_SECTION_\nArgument\n_START_PARAGRAPH_\nLa hist\xc3\xb2ria comen\xc3\xa7a a Hammerhaven, i hi t\xc3\xa9 lloc la crema d'una pira, un munt de troncs en el qual al capdamunt hi ha un difunt per ser incinerat. El difunt era el pare del protagonista, en Peer Ulfsson que estava all\xc3\xa0 acompanyat d'alguns vilatans. Per\xc3\xb2 va apar\xc3\xa8ixer un home gr\xc3\xa0s i brut, i es va voler emportar en Peer amb ell. Aquell home era el seu oncle, en Baldur Grimsson, i va vendre totes les propietats del pare d'en Peer a canvi de monedes, i s'ho va quedar. En Baldur, en Peer i el seu gos, en Loki va posar rumb, tot i que de manera for\xc3\xa7osa i amb preses cap a la casa d'en Baldur, que era un mol\xc3\xad a prop de Trollsvik. El mol\xc3\xad era vell i brut, i estava a tocar del Tur\xc3\xb3 dels Trolls, on hi habitaven aquestes b\xc3\xa8sties. Gaireb\xc3\xa9 en arribar al mol\xc3\xad, es van topar amb un genet, i en Baldur el va insultar. L'oncle Baldur tenia un germ\xc3\xa0, en Grim, que era com ell (contr\xc3\xa0riament de com es pensava que fos per en Peer), per\xc3\xb2 almenys cuinava alguna cosa i vivia tamb\xc3\xa9 al Mol\xc3\xad. _NEWLINE_Nom\xc3\xa9s arribar al mol\xc3\xad, en Peer ja li van manar a fer feines dures i feixugues i va veure la crua realitat que se li presentava. Ni en Peer ni en Loki, els donaven gaire de menjar perqu\xc3\xa8 s'ho menjaven gaireb\xc3\xa9 tot els oncles. En aquell mol\xc3\xad, hi havia tamb\xc3\xa9 en Grendel, el gos dels oncles que era molt gros i agressiu. Per\xc3\xb2 tamb\xc3\xa9 hi havia estranyes criatures, com el Nis o els Lubbers._NEWLINE_El genet que s'havia trobat en Baldur i en Peer era de fet en Ralf Eiriksson que viv\xc3\xada no gaire lluny del Mol\xc3\xad, la seva dona es deia Gudrun, i tenien tres fills, la Hilde, que era la gran, i els dos petits, en Sigurd i la Sigrid, per\xc3\xb2 tamb\xc3\xa9 vivia amb ells l'avi, Eirik. _NEWLINE_En Ralf va explicar la hist\xc3\xb2ria de qu\xc3\xa8 una vegada al Tur\xc3\xb3 dels Trolls, concretament al Prat de la Pedra, una troll se li va acostar i li va oferir una copa amb un beuratge, per\xc3\xb2 ell va fer veure que se'l bevia, la troll es va enfadar i un munt de trolls el van perseguir. En Ralf va anar fins al Mol\xc3\xad i el pare dels bessons Grimsson va veure la copa que tenia en Ralf, i se la volia quedar, ell no li va donar i se'n va anar cap a casa. _NEWLINE_L'endem\xc3\xa0 en Ralf se'n va anar a Hammerhaven a desembarcar-se amb el Serp Llarga, un vaixell v\xc3\xadking que salpava l'endem\xc3\xa0 i ell tenia ganes d'aventures, per\xc3\xb2 no tornaria fins a principis d'hivern. La Gudrun no li va fer gaire gr\xc3\xa0cia per\xc3\xb2 al final el van deixar anar-hi. _NEWLINE_En Peer fa amics amb el Nis, que li revela secrets i informacions, i tamb\xc3\xa9 coneix la Hilde, el qual mant\xc3\xa9 una agradable amistat. Li informa que el seu pare ha salpat amb vaixell. Per\xc3\xb2 els oncles acaben sabent-ho i amenacen de quedar-se amb les ovelles dels Eiriksson s'hi no els hi donen el Prat de Pedra, per l'assumpte amb la copa d'or._NEWLINE_En Peer arriba a descobrir quina finalitat tenia a all\xc3\xa0, i era que al solstici d'hivern hi hauria un casament entre trolls, i els Grimsson volien canviar en Peer per monedes. En Peer seria el regal de la promesa al prom\xc3\xa8s troll i hauria de fer de patge i d'esclau. Despr\xc3\xa9s, d'uns dies, en Peer va descobrir a trav\xc3\xa9s de la Vella Dentsverdes que hi hauria un casament doble i que els oncles haurien de buscar tamb\xc3\xa9 una nena de la mateixa edat, amb la mateixa finalitat. En Peer va explicar-ho a la Hilde, que de pas va con\xc3\xa8ixer tamb\xc3\xa9 els pescadors de Trollsvik, l'Arn\xc3\xab Egilsson i en Bjorn._NEWLINE_Poc abans del solstici d'hivern, es va fer saber que el Serp Llarga va naufragar, i els oncles es van posar contents perqu\xc3\xa8 ja no tornarien a veure en Ralf Eiriksson, per celebrar-ho els oncles van decidir fer una lluita de gossos entre en Grendel i en Loki, i en Peer es va desesperar. Durant una lluita descavellada que fins i tot van sortir del Mol\xc3\xad, en Loki va sobreviure travessant el riu, per\xc3\xb2 en Grendel va ser enfossat cap al fons del riu per la Vella Dentsverdes. Despr\xc3\xa9s en Peer va deixar anar tot el que sabia sobre el seu futur i els oncles el van tancar, i llavors se'n van anar del Mol\xc3\xad. En Peer va ser alliberat pel Nis, llavors en Peer va decidir fugir cap a Hammerhaven amb els diners de son pare. Els oncles van raptar en Sigurd i la Sigrid i els van ficar en farcells. En Peer i en Loki els va veure i van decidir seguir-los quan ja ben enmig del Tur\xc3\xb3 dels Trolls, els oncles van entrar per una porta en forma de llosa. En Peer no va poder entrar amb ells, per\xc3\xb2 despr\xc3\xa9s es va trobar amb la Hilde i el seu gos, l'Alf. I van decidir entrar-hi, per\xc3\xb2 sense els gossos, ja que van tornar a la Granja Eirkisson. La Gudrun i l'Erik estaven desesperats hi van decidir demanar ajuda al poble per\xc3\xb2 no hi van trobar ning\xc3\xba, ja que eren a la platja, ja que havia arribat un vaixell, i van trobar en Ralf sa i estalvi. _NEWLINE_La Hilde tenia la copa d'or dels trolls i es van endinsar a la cova i van acabar trobant l'Amo, el cap dels trolls. La Hilde va demanar l'intercanvi de la copa pels seus germans per\xc3\xb2 no va resultar. Els va conduir al sal\xc3\xb3 de la muntanya per celebrar la festa de casament i els hi va ensenyar els seus germans juntament amb un munt de trolls, b\xc3\xa8sties, els futurs casats i els germans Grimsson. Per\xc3\xb2 a la filla de l'Amo no li agradaven els menuts i l'Amo va decidir fer un canvi, en Peer i la Hilde van decidir que ells serien els regals a canvi del retorn d'en Sigurd i la Sigrid a casa seva, i l'Amo ho va acceptar. Llavors van entrar els vilatans de Trollsvik amb entorxes i van interrompre la festa. En Ralf i els seus no podien fer res davant el munt de trolls que hi havia all\xc3\xa0, per\xc3\xb2 en Peer va tenir l'ast\xc3\xbacia de servir el beuratge troll als germans Grimsson i aquests es van convertir mig trolls. En Ralf va oferir el canvi dels Grimsson per en Peer i la Hilde i ells van estar-hi d'acord i tothom va poder marxar cap al poble menys els dos germans. _NEWLINE_La hist\xc3\xb2ria acaba que en Peer es queda a casa dels Eiriksson, com tamb\xc3\xa9 el Nis, i en Ralf els hi explica la interessant aventura que va tenir a les futures Am\xc3\xa8riques."